open-index/open-wikipedia-markdown huggingface dataset:
Лажен автостоп

**Лажен автостоп** е расказ од чешкиот писател Милан Кундера. Расказот е објавен на македонски јазик во 2011 година, од издавачката куќа Темплум, како дел од збирката „Пат околу светот во 20 раскази“. Преводот на македонски јазик го извршил Диме Митрески.
## Содржина
Едно момче заминува на одмор со својата девојка. Претходно, тој имал врски со повеќе девојки и жени, но сите нив ги презира, зашто се работело само за привремени авантури. Наспроти нив, својата сегашна девојка ја љуби искрено и целосно. Исто така, и таа го сака своето момче, иако понекогаш е љубоморна на неговите претходни врски. Поради недостиг од бензин, момчето застанува на една бензиска станица, а девојката добива желба да се пошегува со него и затоа, таа продолжува по патот пешки, глумејќи дека е стоперка. Момчето застанува со автомобилот и се преправа дека не ја познава, нудејќи и да ја превезе до блиското место.

Така започнува играта меѓу нив при што двајцата упорно тонат сè подлабоко во своите нови улоги. Така, таа глуми слободна, развратна девојка, со цел да провери како ќе реагира нејзиното момче. Тој, пак, од една страна, ја прифаќа својата девојка во улогата на заводничка, зашто таа така му делува попривлечно, но истовремено започнува да чувствува одбивност кон неа, прашувајќи се дали таа навистина глуми или само ја покажува вистинската природа. Наместо да вози кон местото каде треба да одат на одмор, момчето застанува во еден хотел, каде двајцата пијат вотка, а потоа одат во хотелската соба да водат љубов. Притоа, тој почнува да ја третира девојката како проститутка и и наредува да се качи на масата и да изведува заводливи пози. Потоа, додека водат љубов, тој е повторно груб кон неа, а девојката сака да ја прекине играта, плачејќи и извикувајќи: “Јас сум јас, јас сум јас...” На тој начин, желбата да се играат туѓи ликови ја расипува искрената врка меѓу двајцата.

## Наводи

Категорија:Дела на Милан Кундера
Категорија:Чешки раскази
Категорија:Изданија на Темплум
Руски загар (расказ)

**„Руски загар“** (српски: *Руски хрт*) — расказ на српскиот писател Милорад Павиќ. Првобитно, расказот е објавен во 1979 година, како дел од истоимената збирка, додека на македонски јазик е објавен во 2011 година, од издавачката куќа „Темплум“, како дел од збирката „Пат околу светот во 20 раскази“. Преводот на македонски јазик го извршил Живко Гроздановски.

## Содржина
Судијата, д-р Стеван Михаиловиќ умрел во Сомбор, во 1922 година, под чудни околности. Откако го напуштила неговата втора жена, тој купил руски загар. Кога кучката пораснала, тој добил луле како подарок од некој непознат човек. Воден од некое претчувство дека работата нема да заврши на добро, тој избегал во Будимпешта, но таму, во една слаткарница му пристапил непознат човек - Еуген Дожа, кој од лулето извадил брилијант и му го понудил на д-р Михаиловиќ, кој ги собрал потребните пари и го купил скапоцениот камен. По седум дена, Дожа му испратил второ луле, а д-р Михаиловиќ избегал во Виена, но таму повторно го сретнал Дожа, кој му покажал два благородни камена (машки и женски), од кои само еден бил за продажба. Тогаш, тој се вратил во Сомбор и го распродал целиот имот (заедно со рускиот загар) и го купил и вториот камен. Потоа, од двата камена порачал да се направат обетки, со намера да ѝ ги подари на некоја жена. Но тогаш, д-р Михаиловиќ видел дека таа го има третиот брилијант, оној кој Дожа не сакал да му го продаде. Од неа го купил третиот дијамант и набргу умрел. На крајот од расказот, нараторот соопштува дека е оженет за Марија Дожа, внука на Еуген. 
## Наводи

Категорија:Руски 'рт
Категорија:Изданија на Темплум
Паѓање

**Паѓање** е расказ на полскиот писател Славомир Мрожек. Расказот е објавен на македонски јазик во 2011 година, од издавачката куќа „Темплум“, како дел од збирката „Пат околу светот во 20 раскази“. Преводот на македонски јазик го извршил Ѓорѓи Крстевски.
## Содржина
Расказот зборува за еден човек кој паѓа надолу, во провалија без крај. На почетокот, тој се обидува да се задржи, но при обидот да се фати за една гранка, нему му се придружува друг човек, кој исто така паѓа. Всушност, тие забележуваат дека наоколу паѓаат многу луѓе, кои се однесуваат на различни начини: некои се плашат, други се отмени, а трети се груби. Наеднаш, тие се доближуваат до една мала планета, направена од луѓе кои паѓаат заедно, држејќи се за рацете. Сепак, во последен миг, сосема случајно, тие успеваат да се спасат, но потоа запаѓаат во зона со магла, каде нивните лица полека исчезнуваат, а рацете им се разделуваат.
## Наводи
 

Категорија: Полски раскази
Категорија: Дела на Славомир Мрожек
Категорија: Изданија на Темплум
Некои од нас долго му се закануваа на нашиот пријател Колби

**Некои од нас долго му се закануваа на нашиот пријател Колби** е расказ од американскиот писател Доналд Бартелми. Расказот е објавен на македонски јазик во 2011 година, од издавачката куќа „Темплум“, како дел од збирката „Пат околу светот во 20 раскази“. Преводот на македонски јазик го извршил Владимир Јанковски.
## Содржина
Колби претерал со своето однесување, па пријателите решаваат да го обесат. Тогаш, започнува планирањето како да се изведе бесењето: која музика ќе се свири, каде ќе биде извршено бесењето, каква ќе биде бесилката, кои луѓе ќе бидат поканети, каква храна ќе се служи, дали ќе го бесат со јаже или со жица итн.
## Наводи

Категорија:Американски раскази
Категорија: Дела на Доналд Бартелми
Категорија: Изданија на Темплум
Домарот наспроти смртта

**Домарот наспроти смртта** е расказ од рускиот писател Јуриј Мамлеев. Оригинално, расказот е објавен во 1990 година, во збирката на Мамлеев со наслов „Потопи ми ја главата!“. На македонски јазик, расказот е објавен од издавачката куќа „Темплум“, еднаш во збирката на Мамлеев „Потопи ми ја главата!“ од 2010 година и повторно во 2011 година, како дел од збирката „Пат околу светот во 20 раскази“. Преводот на македонски јазик го извршил Ѓорѓи Крстевски.
## Содржина
Дмитриј Иванович Мухеев е домар кој се грижи за неколку стари, распаднати згради. Тој е на возраст од 50 години, оженет со Варвара, која од детството ја викаат „кучка“. Дмитриј го поминал животот во извршување на разни ситни поправки на зградите со кои управува, додека неговиот душевен живот претставува една голема празнина. Неочекува, тој се разболува од рак и дури кога сосема ослабнал, тој се упатува во реонската болница, каде му ја дијагностицираат болеста и му даваат сосема малку изгледи за да преживее.

По почетното разочарување, Дмитриј се обидува да се утеши со тоа што неговите дела ќе го надживеат и тие ќе го одржувааат споменот за него, но дознава дека сите згради со кои управува набргу ќе бидат урнати. Тоа претставува голем удар за него и тој заминува дома, каде плаче, исплашен од сознанието за неизбежната смрт. Тогаш, започнува да ја сонува својата жена и тогаш сфаќа дека ја сака, иако не ја сакал никогаш претходно. Варвара, пак, дознава за болеста на сопругот и се радува на таа вест, додека Дмитриј постојано ја опсипува со љубов. Кога Дмитриј завршува во болницата, Варвара го поминува времето со својот љубовник и во пиење, па заборава да го посети Дмитриј, кој цело време мисли на неа. Кога конечно го посетува во болницата, Дмитриј е сосема исцрпен и празен и воопшто не разговара со неа, сфаќајќи дека неговата љубов кон Варвара исчезнала. Истовремено, во него се јавува јасното сознание за неизбежноста на смртта. 
## Наводи

Категорија: Дела на Јуриј Мамлеев
Категорија: Изданија на Темплум
Патриотизам (расказ)

**Патриотизам** е расказ од јапонскиот писател Јукио Мишима. Расказот е објавен на македонски јазик во 2011 година, од издавачката куќа „Темплум“, како дел од збирката „Пат околу светот во 20 раскази“. Преводот на македонски јазик го извршил Милан Дамјаноски.
## Содржина
На 28 февруари 1936 година, поручникот во јапонската армија Шинџи Такајема извршил самоубиство на традиционалниот начин, забодувајќи си го мечот во стомакот. Заедно со него се убива и сопругата Реико. Тие се млад брачен пар, кој се венчал пред половина година при што младите се сакаат бескрајно. Два дена пред самоубиството, во баталјонот на Шинџи настанува бунт: група негови колеги сакаат да иницираат реформи во јапонската армија и држава. По почетното молчење, јапонскиот цар издава соопштение со кое нивната акција се прогласува за бунт, а Шинџи е определен да командува со војската која треба да ги нападне бунтовниците. Шинџи не знае ништо за бунтот, зашто неговите другари сакале да го поштедат, имајќи предвид дека само што стапил во брак. Една вечер, Шинџи се враќа потиштен дома, решен да изврши самоубиство, разочаран од тоа што војниците на царската армија треба да се убиваат меѓу себе. Потоа, тој и сопругата страсно водат љубов, по што двајцата извршуваат самоубиство.
## Наводи

Категорија: Јапонски раскази
Категорија: Дела на Јукио Мишима
Категорија: Изданија на Темплум
Само без скршнување

**Само без скршнување** е расказ од израелскиот писател Ефраим Кишон. Расказот е објавен на македонски јазик во 2011 година, од издавачката куќа „Темплум“, како дел од збирката „Пат околу светот во 20 раскази“. Преводот на македонски јазик го извршил Владимир Јанковски.
## Содржина
Кога господинот Кишон добива покана да се јави во полиција, жена му го убедува дека никако не смее да оди таму сам, така што тој го ангажира познатиот адвокат д-р Јонатан Шај-Шајнкрагер. Утредента, двајцата одат во полициската станица и таму дознаваат дека поканата се однесувала за банална работа - полицијата ја пронашла ташната на г-н Кишон, која тој ја загубил пред извесно време. Кога Кишон сака да си ја земе ташната, адвокатот го спречува, по што настанува сложена ситуација: се прави посебен записник, доаѓа шефот на полицијата и на крајот, г-н Кишон завршува во притвор, чекајќи го судењето.
## Наводи

Категорија: Дела на Ефраим Кишон
Категорија: Изданија на Темплум
Догледање Луси

**Догледање Луси** е расказ од францускиот пистаел Анри Гуго. Расказот е објавен на македонски јазик во 2011 година, од издавачката куќа „Темплум“, како дел од збирката „Пат околу светот во 20 раскази“. Преводот на македонски јазик го извршила Наташа Ивановска.
## Содржина
Луси Кимби е весела и добра жена која ја сакаат сите соседи и колеги на работа. Таа е омажена со Жозе Кимби и со него живее среќен живот. Сепак, никој не знае дека таа е вештерка и дека има способност да се претвори во пчела, глушец итн. По десет години во брак, таа дознава дека нејзиниот маж има љубовница, а тоа е Вирџини Стоун, која живее стотина метри подалеку од нив. Кога нејзиниот маж ќе изјави дека мора да оди на службен пат, Луси се претвора во болва и се закачува зад неговото уво. Тогаш, Жозе оди кај Вирџини и и соопштува дека ја раскинува врската, бидејќи си ја сака својата жена. Слушајќи го тоа, Луси е пресреќна. Но, Вирџини му удира шлаканица на Жозе и притоа ја смачкува Луси. Збогувајќи се од Вирџини, Жозе по грешка изговара: „Догледање, Луси“.
## Наводи

Категорија:Француски раскази
Категорија: Дела на Анри Гуго
Категорија: Изданија на Темплум
Катедрала (расказ)

**Катедрала** е расказ од американскиот писател Рејмонд Карвер. Оригинално, расказот бил објавен во 1983 година, во истоимената збирка раскази, додека на македонски јазик тој е објавен на во 2011 година, од издавачката куќа „Темплум“, како дел од збирката „Пат околу светот во 20 раскази“. Преводот на македонски јазик го извршила Весна Петревска.
## Содржина
Едно семејство очекува посета од слеп човек (Роберт) за кого своевремено работела жената. Потоа, во текот на годините, жената се допишувала со слепиот човек со посредство на касети. Мажот не е воодушевен од посетата, но жена му инстистира тој да биде љубезен кон гостинот. По обилниот ручек, жената задремува на каучот, па така двајцата мажи остануваат сами. Во тие мигови, на телевизија се прикажува емисија за европските катедрали и Роберт бара од мажот да му ги опише катедралите. Мажот не е вешт во раскажувањето, па Роберт му предлага да земе лист хартија и да се обиде да нацрта катедрала. Следејќи ги инструкциите на Роберт, мажот успева да нацрта прецизна скица на катедрала.
## Наводи
 

Категорија:Американски раскази
Категорија: Дела на Рејмонд Карвер
Категорија: Изданија на Темплум
Црниот капут

**Црниот капут** е расказ од руската писателка Људмила Петрушевска. Расказот е објавен на македонски јазик во 2011 година, од издавачката куќа „Темплум“, како дел од збирката „Пат околу светот во 20 раскази“. Преводот на македонски јазик го извршил Ѓорѓи Крстевски.
## Содржина
Една девојка се наоѓа во непознато место, облечена во нечиј црн капут. Таа не знае која е и како се вика и не се сеќава на ништо. Запира еден камион и таа се качува во него, одејќи до железничката станица. Потоа, таа продолжува да скита низ градот и повторно се качува во истиот камион, но овојпат, возачот и бара да плати за возењето. Таа нема пари кај себе и лаже, велејќи дека живее во една од блиските згради. Таму, девојката и возачот на камионот влегуваат во еден стан, во кој има куп партали. Потоа, девојката бега од станот и влегува во друг стан, во кој среќава непозната жена, која ги потрошила свиоите чкорчиња од кибритот, така што не може да се разбуди. Девојката и ги дава своите чкорчиња на жената, а во џебот на црниот капут наоѓа ливче на кое пишува: *Не обвинувајте никого, мамо, простете ми*. Истовремено, непознатата жена има ливче на кое пишува: *Повеќе не можам вака, деца мои, ве сакам*. Девојката не знае што значи напишаното, но откако ќе го соблече капутот пред себе гледа една сцена на млада девојка, која останала бремена и која сака да се обеси, додека нејзините родители се во другата соба.

На крајот од расказот, девојката се буди и го трга шалот со која сакала да се обеси на цевката од парното. Потоа, слушајќи ги чекорите на мајка си, таа набрзина легнува во креветот, а мајка и вели дека сонувала страшен сон. Истовремено, во друг дел од градот, една жена ги плука апчињата кои ги проголтата со намера да изврши самоубиство, а потоа оди во соседната соба и ги гали своите заспани деца.
## Наводи

Категорија: Дела на Људмила Петрушевска
Категорија: Изданија на Темплум
Другиот

**„Другиот“** — расказ на германскиот писател Бернхард Шлинк. Расказот е објавен на македонски јазик во 2011 година, од издавачката куќа „Темплум“, како дел од збирката „Пат околу светот во 20 раскази“. Преводот на македонски јазик го извршила Ксенија Чочкова.

## Содржина
Бенгт Бенер е пензиониран државен службеник кој останува самец, откако жена му Лиза, виолинистка во оркестарот, умира од рак на градите. По почетното разочарување и опивање, тој добива писмо од непознат човек, адресирано до неговата покојна жена. Го отвора писмото и дознава дека пред 11 години, таа имала љубовна врска со испраќачот на писмото, Ролф.  Тогаш, сеќавајќи се на минатото, Бенгт согледува дека пред 11 години, тој бил премногу зафатен со работата и дека поминувал малку време со семејството. Бенгт одлучува да го запознае поранешниот љубовник на жена си и затоа одговара на неговите писма. Еден ден, тој патува во градот во кој живее Ролф и се запознава со него, заедно играат шах, а понекогаш му позајмува пари. Постепено, Бенгт открива дека Ролф е шарлатан и измамник и дека своевремено ја завел жена му со цел од неа да изнуди пари. И навистина, откако неговиот театар банкротирал, Ролф успеал да земе 50 000 марки од Лиза.

Откако одредено време продолжуваат да се допишуваат, Бенгт смислува план за да му се одмазди на Ролф. Тој му пишува писмо, соопштувајќи му дека Лиза ќе го посети за неколку недели. Ролф е воодушевен од престојната средба и сака да организира свечена вечера, па затоа позајмува пари од Бенгт. Сепак, во последен миг, Бенгт се предомислува и му кажува на Ролф дека Лиза е мртва, дека тој е нејзиниот маж и дека ги пишувал писмата во нејзино име. Ролф му признава дека е беден измамник, но му кажува дека Лиза била прекрасна жена. Бенгт се враќа во својот дом, мислејќи дека конечно се смирил и дека ја закопал својата љубомора. Започнува да ја средува куќата, но за брзо време сфаќа дека не може да почне нов живот. Затоа, се качува на воз и оди во градот на Ролф, пристигнувајќи на свечената вечера на која Ролф држи говор за Лиза.

## Наводи

Категорија: Германски раскази
Категорија: Дела на Бернхард Шлинк
Категорија: Изданија на Темплум
Прва љубов, последни ритуали

**Прва љубов, последни ритуали** е расказ од англискиот писател Ијан Мекјуан. оригинално, расказот бил објавен во истоимената збирка на Мекјуан од 1975 година, додека на македонски јазик, тој е објавен во 2011 година, од издавачката куќа „Темплум“, како дел од збирката „Пат околу светот во 20 раскази“. Преводот на македонски јазик го извршил Живко Грозданоски.
## Содржина
Едно момче живее со својата девојка Сисл во еден изнајмен стан покрај пристаништето. Често, тие водат љубов на масата, но наеднаш нивните сексуални игри се пореметуваат од звукот на гребењето на ѕидот од страна на некое суштество. Момчето прави стапици за јагули и заедно со таткото на Сисл организираат еден неуспешен потфат за лов и продажба на јагули. Сисл, пак, се вработува во локалната фабрика, но по кратко време дава отказ. Еден ден, во нивниот стан се појавува голем стаорец и тие се обидуваат да го уловат, иако притоа се смртно исплашени. Кога на крајот ќе успеат да го убијат стаорецот, гледаат дека се работи за бремена женка, која во стомакот носи неродени стаорчиња.  
## Наводи

Категорија: Англиски писатели
Категорија: Дела на Ијан Мекјуан
Категорија: Изданија на Темплум
Категорија:Англиска книжевност
Бохотница

**Бохотница** () — село во југозападна Полска, помеѓу Пулави и Лублин. Селото е во рамите на општината Пулави и Лублинското Војводство. Населено е со 1.500 жители (податоци од 2010 година).

Категорија:Села во Лублинското Војводство
Категорија:Пулавски Округ
Руска „алтернативна“ проза

**Руска „алтернативна“ проза** е збирка раскази од руски автори, објавена во 1994 година од издавачката куќа „Темплум“. Преводот од руски јазик го направил Павел Попов.

## Технички одлики
Книгата, која е објавена во рамките на библиотеката “Влијанија”, има 176 страници. Каталогизацијата е извршена од Народна и универзитетска библиотека „Климент Охридски“ - Скопје. Книгата е со мек повез и мал формат (15 сантиметри). Лектурата, коректурата и графичкото уредување е дело на фирмата “Кома”. На насловната корица се наоѓа интервенција врз детаљот од „Фундаменталниот лексикон“ на Гриша Брускин.
## Содржина
Во збирката се застапени 16 раскази од 15 руски писатели. Покрај нив, на крајот од книгата е даден поговор, потпишан од Павел Попов и Аббе Бузони. Книгата ги содржи следниве раскази:
* Василиј Аксјонов, Негативот на позитивниот лик
* Владимир Казаков, Моите средби со В. Казаков
* Димитриј Бакин, За одењето бестрага
* Евгениј Попов, Ќебето на Сун Јатсен
* Анатолиј Гаврилов, У! У! У!
* Саша Соколов, Вознемирената кокона
* Александар Терехов, Харон
* Виктор Ерофеев, Телото на Ана, или Крајот на руската авангарда
* Вјачеслав Пјецух, Последното патување
* Вјачеслав Пјецух, Сухов, сквернувачот на гробови
* Викторија Фролова, Бомба
* Виктор Соснора, Книга на празнините
* Људмила Петрушевска, Три реквиеми (Сирак, Смислата на животот, Мистика)
* Татјана Толста, Серафим
* Петар Кожевников, Дупло
* Сергеј Медведев, Чудни раскази

## Наводи

Категорија:Руска книжевност
Категорија:Изданија на Темплум
Божури и незаборавки

**Божури и незаборавки** е расказ од бугарскиот писател Георги Господинов. Оригинално, расказот е објавен во збирката на Господинов со наслов „И други приказни“ од 2001 година. Расказот е објавен на македонски јазик во два наврати, од страна на издавачката куќа „Темплум“: еднаш во 2006 година, во збирката раскази на Господинов со наслов „И други приказни“, а потоа во 2011 година, како дел од збирката „Пат околу светот во 20 раскази“. Преводот од бугарски јазик го извршил Никола Маџиров.
## Содржина
Еден млад човек се среќава на аеродром со млада жена со чие посредство треба да испрати пакет до некој свој пријател. Додека го чекаат авионот, тие разговараат во бифето и тогаш започнуваат една необична игра во која двајцата измислуваат дека имале заеднички живот и притоа си раскажуваат за некое заеднички случки, кои никогаш не им се случиле. Кога ги повикуваат патниците да се качат на авионот, тие се разделуваат со бакнежи, свесни дека тоа е нивната прва и последна средба. Напуштајќи ја аеродромската зграда, тој се чувствува остарен и не може да се врати кај својата млада жена, ниту пак да и раскаже каде бил во изминатите педесет години, додека бил отсутен од дома. 

## Наводи

Категорија: Дела на Георги Господинов
Категорија: Изданија на Темплум
Борџии (тв серија)

**„Борџии“** e телевизиска серија која се прикажувала на каналот „Шоутајм“, од 2011 до 2013 година, во режија на Нил Џордан. Главните улоги ги толкуваат: Џереми Ајронс и Франсоа Арно.

## Содржина
Дејството на серијата се одвива во Италија, во времето на ренесансата. Во неа се прикажуваат политичките интриги и љубовните авантури на членовите на моќното семејство Борџија, од кои посебно се издвојуваат таткото Родриго Борџија (го игра Ајронс), кој се воздигнува до највисоките позиции и постанува папа Александар VI, како и синот, Чезаре Борџија, кој од младо и невино момче се претвора во бездушен силеџија.

## Наводи

Категорија:Телевизиски серии со почеток во 2011 година
Категорија:Телевизиски серии на англиски јазик
Вариете (филм)

**Вариете** e италијански филм, во режија на Федерико Фелини, кој е автор и на сценариото. Главните улоги ги толкуваат: Карла дел Поџио, Пепино де Филипо и Џулиета Масина.
## Содржина
Убавата и амбициозна Лилиета му се придружува на едно патувачко вариете и набргу станува причина за раздор во трупата.
## Наводи

	

Категорија:Италијански филмови
Категорија:Филмови на Федерико Фелини
Категорија:Филмови на италијански јазик
Категорија:Филмови од 1951 година
Свила (филм)

**Свила** e филм, во режија на Франсоа Жирар. Главните улоги ги толкуваат: Алфред Молина, Кира Најтли и Мајкл Пит. Филмот е снимен според книгата „Свила“ на Алесандро Барико.

## Содржина
Во Јапонија, еден француски трговец со свила се вљубува во една жена и таа љубов целосно ќе му го промени животот.
## Наводи

Категорија:Филмови со Алфред Молина
Категорија:Филмови со Кира Најтли
Категорија:Филмови засновани на романи
Категорија:Филмови на Франсоа Жирар
Категорија:Љубовни филмови
Категорија:Филмови на англиски јазик
Категорија:Филмови од 2007 година
Флинс

**Флинс** е бог на смртта во Вендската митологија.

Исто така, постои голем камен во близина на градот Шпротава во Полска, посветен на Флинс, иако неговата врска со какво било обожавање на Флинс е во голема мера претпоставка. Сепак, Флинс, и каменот и богот, формираат една од темите на истражување на локалниот историски музеј, *Muzeum Ziemi Szprotawskiej*.

Категорија:Словенска митологија
Категорија:Словенски богови
Патување во Италија

**Патување во Италија** (италијански: *Viaggio in Italia*) е италијански филм од 1954 година, во режија на Роберто Роселини. Главните улоги ги толкуваат: Ингрид Бергман и Џорџ Сандерс.
## Содржина
Еден брачен пар патува во Италија, со цел да ја продаде куќата добиена како наследство. Нивниот брак е пред распаѓање и мажот и жената не можат да се поднесат меѓу себе, иако истовремено, двајцата се љубоморни еден кон друг. Додека чекаат купувачи за куќата, жената ги разгледува природните убавини, археолошките наоѓалишта и музеите на Неапол, а мажот се обидува да се забавува низ градот и околината. При посетата на Помпеја, на жената наеднаш и се слошува и таа бара од сопругот да си заминат дома. Меѓутоа, улиците на Неапол се преполнети со луѓе, кои следат една верска процесија, така што двајцата остануваат заглавени во толпата. Тогаш, тие си признаваат дека се сакаат и дека треба да го продолжат заедничкиот живот.
## Наводи

Категорија:Италијански филмови
Категорија:Филмови на Роберто Роселини
Категорија:Филмови со Ингрид Бергман
Категорија:Филмови со Џорџ Сандерс
Категорија:Филмови на англиски јазик
Категорија:Филмови од 1954 година
Категорија:Филмови на италијански јазик
Враќањето на монархијата

**Враќањето на монархијата** е филм, во режија на Мајкл Хофман. Главните улоги ги толкуваат: Роберт Дауни Џуниор, Мег Рајан, Сем Нил, Поли Вокер и Хју Грант. 
## Содржина
Надарениот студент по медицина Роберт Маривел сосема случајно е повикан на дворот на англискиот крал Чарлс Втори. Таму, тој успева да го излечи миленикот на кралот, кучето од расата „кокер шпаниел“ и со тоа ја придобива наклоноста на кралот. Со тоа, неговиот живот на дворот е исполнет со задоволства и успех во работата.
## Наводи

Категорија:Филмови со Хју Грант
Категорија:Филмови со Мег Рајан
Категорија:Филмови со Роберт Дауни Џуниор
Категорија:Филмови на англиски јазик
Категорија:Филмови од 1995 година
Висока мода (филм)

**Висока мода** (француски: *Pret-a-Porte*) — американски филм од 1994 година, во режија на Роберт Алтман, кој е автор и на сценариото, заедно со Барбара Шулгасер. Главните улоги ги толкуваат: Марчело Мастројани, Софија Лорен, Џулија Робертс, Ким Бејсингер, Тим Робинс, Руперт Еверет, Жан-Пјер Касел, Кјара Мастројани, Анук Еме, Роси де Палма, Форест Витекер, Трејси Алман, Линда Хант. Исто така, во филмот се појавуваат и Хари Белафонте, Шер и многу познати лица од светот на модата. Филмот, кој во САД се прикажувал со насловот „Готово за носење“ (*Ready to Wear*), бил номиниран за наградата „Златен глобус“ во две категории.

## Содржина
Дејството на филмот се одвива во Париз, за време на една од двете годишни модни ревии, на која се собира целата елита од светот на модата: модни творци, манекенки, новинари, менаџери. Модната ревија се пренесува во живо, а неуморната новинарка Кити Потер (ја игра Бејсингер) секогаш е во центарот на настаните. Пред да почне ревијата, наеднаш умира претседателот на Здружението на модните творци, Оливие де ла Фонтен (го игра Касел), а полицијата мисли дека тој е убиен. И додека неговата вдовица Изабел (ја игра Лорен) тагува по него, кришум, на модната ревија се појавува Серџо, т.е. Сергеј (го игра Марчело Мастројани), нејзиниот прв маж, кој побегнал во СССР и целиот живот го поминал таму. Истовремено, двајца модни новинари (ги играат Робинс и Робертс) остануваат без својот багаж и мора да ја пропуштат модната ревија, а времето го поминуваат затворени во хотелската соба. Во меѓувреме, познатиот моден творец Симон Ловентал (ја игра Еме) дознава дека нејзиниот син (го игра Еверет) ја продал семејната фирма на некој богат стопанственик од Тексас, така што таа е принудена да дизајнира каубојски чизми. Додека трае ревијата се случуваат бројни сплетки, љубовни афери, озборувања, итн. На крајот се утврдува дека Оливие де ла Фонтен не бил убиен, туку умрел случајно, на двајцата новинари им пристигнува багажот така што можат да ја напуштат хотелската соба, а модната ревија завршува така што Симон Ловентал ги испраќа своите манекенки сосема голи да шетаат по модната писта.

## Наводи

Категорија:Американски филмови
Категорија:Филмови на англиски јазик
Категорија:Филмови од 1994 година
Категорија:Филмски комедии
Категорија:Филмови со Тим Робинс
Категорија:Филмови со Марчело Мастројани
Категорија:Филмови со Софија Лорен
Категорија:Филмови со Џулија Робертс
Категорија:Филмови на Роберт Алтман
Категорија:Филмови со Ким Бејсингер
Категорија:Филмови со Руперт Еверет
Категорија:Филмови со Жан-Пјер Касел
Категорија:Филмови со Анук Еме
Категорија:Филмови со Форест Витекер
Категорија:Филмови со Линда Хант
Категорија:Филмови со Трејси Алман
Категорија:Филмови на француски јазик
Категорија:Филмови на италијански јазик
Категорија:Филмови на руски јазик
Категорија:Американски сатирични филмови
Обложи се на фаворитот

**Обложи се на фаворитот** е филм во режија на Стефaн Фриерс, со Брус Вилис, Кетрин Зета-Џонс и Ребека Хол во главните улоги.
## Содржина
Бет Рејмер едвај преживува, работејќи како танчерка на приватни забави. Кога ќе реши да оди во Лас Вегас да работи како келнерка, таа добива поддршка од татко и. Во Лас Вегас, таа го запознава коцкарот Динк, кој ја вработува благодарение на нејзината голема способност да работи со броеви.
## Наводи

Категорија:Филмови на Стефaн Фриерс
Категорија:Филмови со Брус Вилис
Категорија:Филмови со Кетрин Зета-Џонс
Категорија:Филмови на англиски јазик
Категорија:Филмови од 2012 година
Исповеди на опасниот ум

**Исповеди на опасниот ум** (англиски: *Confessions of a Dangerous Mind*) е американски филм од 2002 година, во режија на Џорџ Клуни. Главните улоги ги толкуваат: Сем Роквел, Џорџ Клуни и Дру Баримор.

## Содржина
Филмот претставува приказна за двојниот живот на еден легендарен шоумен, кој подоцна работел како телевизиски продуцент, додека ноќе бил убиец на ЦИА. Имено, Чак Берис тврди во своите мемоари дека кога бил на врвот од својата телевизиска кариера, бил регрутиран од ЦИА и обучен за таен агент.
## Наводи

Категорија:Американски филмови
Категорија:Филмови со Џорџ Клуни
Категорија:Филмови со Дру Баримор
Категорија:Филмови од 2002 година
Категорија:Филмови на англиски јазик
Одлични говорници

**Одлични говорници** (англиски: *The Great Debaters*) е американски филм, во режија на Дензел Вашингтон. Главните улоги ги толкуваат: Дензел Вашингтон и Нејт Паркер.
## Содржина
Контроверзниот професор Мелвин Толсон применува невообичаени и сурови методи на подучување за да го создаде дебатниот тим на колеџот “Вили” во Тексас, во 1930-тите. Клучниот момент во однесувањето на студентите настапува кога нивниот дебатен тим ќе треба да му се спротивстави на националниот шампион, дебатниот тим на универзитетот Харвард.
## Наводи

Категорија:Американски филмови
Категорија:Филмови со Дензел Вашингтон
Категорија:Филмови на англиски јазик
Категорија:Филмови од 2007 година
Новиот свет (филм)

**Новиот Свет** e американски филм, во режија на Теренс Малик. Главните улоги ги толкуваат: Колин Фарел, Кристофер Пламер и Кристијан Бејл.

## Содржина
Дејството на филмот се одвива во 1607 година. Една англиска експедиција пристигнува на територијата на денешната државата Вирџинија во САД. Ќерката на индијанскиот главатар, Покахонтас се вљубува во капетанот Џон Смит и, водена од љубовта, одлучува да го напушти своето племе, се покрстува и животот го продолжува во Англија.

## Наводи

Категорија:Американски филмови
Категорија:Филмови со Колин Фарел
Категорија:Филмови со Кристофер Пламер
Категорија:Филмови на Теренс Малик
Категорија:Филмови на англиски јазик
Категорија:Филмови од 2005 година
Ангелски шепот

**Ангелски шепот** е филм во режија на Ник Хам, со Поли Вокер, Винсент Перес, Франко Неро и Пенелопе Круз во главните улоги.
## Содржина
Дејството на филмот се одвива во 1930-тите. Мерли Ловел ненадејно ја напушта Ирска поради притисокот од нејзиниот свршеник, кој е ирски политички активист. Таа заминува во Шпанија, каде работи како гувернанта во тогашното најмоќно семејство, што не претставува најсреќен избор во периодот на владеење на диктаторот Франко.

## Наводи

Категорија:Филмови со Пенелопе Круз
Категорија:Филмови со Франко Неро
Категорија:Филмови на англиски јазик
Категорија:Филмови од 1998 година
Неофицијална истрага

**Неофицијална истрага** е американски филм, во режија на Гавин Худ. Главните улоги ги толкуваат: Џејк Гиленхал, Рис Витерспун, Мерил Стрип и Алан Аркин.
## Содржина
Египќанецот Алвар ел Ибрахими е осомничен за тероризам и исчезнува на летот од Јужна Африка до Вашингтон. Неговата сопруга, Американката Изабела, патува во Вашингтон за да ја открие причината за неговото исчезнување. Во меѓувреме, под надзор на американската влада, скриен во таен затвор, надвор од САД, аналитичарот на ЦИА, Даглас Фримен е принуден да ја преиспита својата задача, кога станува соучесник во свирепата процедура за испитување на ел Ибрахими.
## Наводи

Категорија:Американски филмови
Категорија:Филмови со Мерил Стрип
Категорија:Филмови на англиски јазик
Категорија:Филмови од 2007 година
Црниот Италијанец

**Црниот Италијанец** () е американски филм, во режија на Мајк Цероун. Главните улоги ги толкуваат: Вупи Голдберг, Доналд Фејсон и Џејми-Лин Сајглер.

## Содржина
Афроамериканецот Ренато целиот живот го поминал во италијанско семејство во САД и не знае дека е Црнец. Бидејќи отсекогаш бил поинаков од другите припадници на семејството, посакува да го дознае своето вистинско потекло. Еден ден, животот 
целосно ќе му се измени кога ќе се појават неговите вистински родители.

## Наводи

Категорија:Американски филмови
Категорија:Филмови со Вупи Голдберг
Терминатор 2: Судниот ден

**Терминатор 2: Судниот ден** () — американски филм, во режија на Џејмс Камерон. Главните улоги ги толкуваат: Арнолд Шварценегер, Линда Хамилтон и Роберт Патрик.

## Содржина
Сара Конор дознава дека нејзиниот син, Џон е последната надеж за да се спаси и одржи човештвото. Таа се претвора во вистински воин за да го советува и брани својот син од терминаторите кои се испратени од иднината за да го убијат Џон Конор. Поради нејзините апокалиптични визии, Сара ја сместуваат во лудница, а Џон го удомуваат. Од иднината пристигнува најновиот модел на терминатор Т-1000 со задача да го елиминира Џон. Меѓутоа, истовремено пристигнува и еден добар терминатор од постариот модел Т-800, чија мисија е да го заштити Џон Т. Т-1000 постојано и неуморно го бара Џон, но Т-800 му се противставува и го уништува Т-1000. Т-800, Сара и Џон дознаваат за Skynet и за Дајсон, решени да го спречаат Судниот Ден. Тие ја уништуваат опремата на Дајсон, а потоа Сара го уништува T-800 по негово барање, бидејќи не може самиот да се самоубие. Филмот завршува со мислите на Сара за иднината.

## Глумци
* Арнолд Шварценегер како Терминатор T-800 (Model 101)
* Едвард Фурлонг како Џон Конор
* Линда Хамилтон како Сара Конор
* Роберт Патрик како T-1000
* Џо Мортон како Мајлс Бенет Дајсон
* Ерл Боен како Д-р Питер Силберман

## За филмот
Џејмс Камерон се одлучи да направи продолжение на првиот филм. Арнолд Шварценегер рече дека се чувствувал дека треба да се продолжи приказната на Терминатор, затоа тој и Хамилтон се согласија да ги репризираат
улогите од првиот филм и тоа и го сторија. За улогата на Џон Конор беше избран Едвард Фурлонг од стотина кандидати којшто сакаа да го глумаат Џон Конор. Роберт Патрик беше избран за улогата на Т-1000 и тој имаше претходно глумечко искуство, за разлика од Едвард, кој немаше. За улогата на Мајлс Дајсон бил избран Џо Мортон. Камерон заедно со неговите ко-продуценти изнајми канцеларија во Холивуд, отпочнувајќи ја продукцијата на филмот, тоа го направи пред да ја состави екипата на филмот. Адам Гринберг беше избран за директор на кинематографија, а и Јозеф Немек III беше задолжен за продукцијата.
## Наводи

Категорија:Американски филмови
Категорија:Филмови на Џејмс Камерон
Категорија:Филмови со Арнолд Шварценегер
Зирнитра

Во Вендската митологија, Зирнитра или Зир е црн словенски змеј и бог на магијата. Сликата на Зирнитра беше ставена на вендското знаме кога Вендите се бореа против Саксонците. Зирнитра буквално значи "областен за магии". *Росводиз* е второто име на Зирнитра.

Категорија:Словенска митологија
Категорија:Словенски богови
И други приказни

**И други приказни** (бугарски: *И други истории*) — збирка раскази на бугарскиот писател Георги Господинов од 2001 година, во издание на „ЖАНЕТ-45“ од Пловдив. На македонски јазик, збирката е објавена во 2006 година во издание на „Темплум“, како 44 книга во рамките на едицијата „Магма“. Преводот од бугарски јазик е дело на Никола Маџиров.
## Технички одлики
Збирката е печатена во мал формат (18 сантиметри), во мек повез и има 123 страници. Книгата е каталогизирана во Народната и универзитетска библиотека Св. „Климент Охридски“ - Скопје и ја носи меѓународната ознака ISBN 9989-902-82-8. Графичкото уредување и дизајн е дело на фирмата „Точка“. На предната корица е наоѓа слика на Ман Реј, додека на задната корица е даден кус осврт врз книгата и попис на објавените книги во едицијата „Магма“.
## Содржина
Збирката „И други приказни“ содржи 21 расказ, а покрај нив, на крајот од книгата е дадена куса биографија на авторот. Во збирката се застапени следниве раскази:
* Осмата ноќ
* Човекот со многуте имиња
* Први чекори
* Една втора приказна
* Приказна од железничката станица
* Кристин кој мавта од возот
* Мува во писоарот
* За вкусот на имињата
* За крадењето приказни
* Задоцнетиот подарок
* Л.
* Божикната душа на едно прасе
* Кошмарот на една дама
* Третиот
* Божури и незаборавки
* Слепата Вајша
* Жива душа
* Ковањето на бугарската обетка
* Белите гаќи на приказната
* Последна приказна за 90-те
* Гаустин

## Наводи

Категорија:Дела на Георги Господинов
Категорија:Изданија на Темплум
Последниот самурај

**Последниот самурај** (англиски: *The Last Samurai*) — американски филм од 2003 година, во режија на Едвард Цвик. Главните улоги ги толкуваат: Том Круз, Кен Ватанабе, Шин Којамада, Масато Харада и Сеизо Фукумото. Филмот бил номиниран за наградата „Оскар“ во четири категории и за наградата „Златен глобус“ во три категории.

## Содржина
Дејството на филмот се одвива во Јапонија, во 1870 година. Американскиот воен капетан Нејтан Алгрен е изнајмен од јапонскиот цар за да ја обучи јапонската армија во духот на западните армии. Императорот сака да воведе реформи во земјата и да ја приближи до Западот при што сака да ги искорени самураите. Алгрен е воодушевен од самураите и се наоѓа растргнат меѓу два света, воден само од чувството за чест. Набргу и тој започнува да ги изучува самурајските вештини.

## Наводи

Категорија:Американски филмови
Категорија:Филмови со Том Круз
Категорија:Филмови од 2003 година
Категорија:Филмови на јапонски јазик
Коко Шанел (филм)

**Коко Шанел** e филм, во режија на Кристијан Дугај. Главните улоги ги толкуваат: Ширли Меклејн и Барбара Бобулова.
## Содржина
Дејството на филмот се одвива во Франција, во 1950 година. Младата Коко Шанел (ја играат Барбара Бобулова и Ширли Меклејн) расте во католичко сиропиталиште и притоа не сонува дека нејзиниот живот ќе се претвори во епска приказна, исполнета со страсни љубовни врски и дека ќе стане икона на модниот свет.

## Наводи

Категорија:Филмови со Ширли Меклејн
Категорија:Филмови од 2008 година
Трошка надеж

**Трошка надеж** e филм за тајниот агент Џејмс Бонд, во режија на Марк Форстер. Главните улоги ги толкуваат: Даниел Крејг, Олга Кириленко, Џуди Денч и Џефри Рајт.

## Содржина
Агентот 007 ја следи трагата на одговорните за убиството на неговата поранешна љубов. Во потрага по вистината, тој оди во Австрија, Италија, Јужна Америка и на Хаити. Случајот со замена на идентитетот го насочува 007 кон убавата, но опасна жена, која поради свои лични причини го гони непријателот на 007, можниот член на една тајна организација, Доминик Грин.
## Наводи

Категорија:Филмови за Џејмс Бонд
Категорија:Филмови со Даниел Крејг
Категорија:Филмови со Џуди Денч
Категорија:Филмови на англиски јазик
Категорија:Филмови од 2008 година
Блекторн

**Блекторн** (англиски: *Blackthorn*) е филм од 2011 година, во режија на Матео Гил. Главните улоги ги толкуваат: Сем Шепард, Едуардо Нориега и Стивен Реј. Филмот „Блекторн“ освоил повеќе награди, меѓу кои и „ГОЈА“ во 2012 година, во категориите за најдобар снимател, најдобри костими и продукциски дизајн, како и наградата на Здружението на шпанските филмски критичари..
## Содржина
Буч Кесиди, под името Џејмс Блекторн (го глуми Шепард) живее мирен живот во едно зафрлено село во Боливија. Пред да умре, тој сака да си го види семејството и затоа тргнува на пат за дома. Меѓутоа, средбата со еден амбициозен и млад криминалец му ги менува плановите и тој започнува авантура како во деновите кога работел заедно со Санденс Кид. 
## Наводи

Категорија:Филмови од 2011  година
Категорија:Филмови на англиски јазик
Категорија: Филмови со Сем Шепард
Слатки шеснаесет

**Слатки шеснаесет** (англиски: *Sweet Sixteen*) е британски филм од 2002 година, во режија на Кен Лоуч. Главните улоги ги толкуваат: Мартин Компстон, Анмари Фултон и Мишел Култер. На Канскиот филмски фестивал, филмот бил добитник на „Златна палма“ за најдобро сценарио.

## Содржина
Лиам има петнаесет години и заедно со најдобриот другар Пинбол, продава шверцувани цигари по баровите, со цел да заработи некоја пара. Мајка му, Џин е затворена поради трговија со дрога, иако вистинскиот виновник е неговиот очув, Стан. Неговата сестра, Шантел живее посебно, заедно со нејзиното бебе, Калум и не сака да комуницира со мајката, поради нејзиното криминално однесување. Лиам, заедно со дедо му и со очувот одат во затворот за да ја посетат мајка му, а Стан го принудува да прошверцува една пратка со дрога. Лијам одбива да го направи тоа, поради што е брутално претепан од Стан.

За да му се одмазди, тој ја краде дрогата што ја чува Стан, а освен тоа, го пријавува и во полиција. Потоа, заедно со Пинбол, започнува да ја продава дрогата и така заработува доволно пари. Со намера да започне нов живот и да ја направи мајка си среќна, тој купува камп-куќичка, но еден ден, некој ја запалува куќичката. Лијам полека напредува во трговијата со дрога и го привлекува вниманието на големиот криминалец, господинот Даглас, така што мора да работи за него. Притоа, тој воспоставува добра организација за продажба на дрогата, злоупотребувајќи ги своите другари, кои продаваат пица. Неговиот шеф, г-н Даглас му нуди на Лиам стан, под услов тој да го ликвидира Пинбол, кој претходно го краде и го уништува автомобилот на  г-н Даглас. Лиам го посетува Пинбол и меѓу нив започнува расправа при што Пинбол му кажува дека тој ја запалил камп-куќичката. Лиам го добива новито стан и организира забава, но и покрај неговата желба, сестрата и мајката не можат да се смират, така што мајка му се враќа кај Стан. Лиам оди таму и ја наговара да се врати, а по расправата со Стан, Лиам го прободува со нож. 
## Наводи
	

Категорија:Британски филмови
Категорија:Филмови на Кен Лоуч
Категорија:Филмови на англиски јазик
Категорија:Филмови од 2002 година
Тритау (амт)

**Тритау** () — општинска заедница во округот Штормарн, во Шлезвиг-Холштајн, Германија. Седиштето на општинската заедница е во Тритау.
мини|Грб на Тритау
Општинската заедница се состои од следниве општини:

# Гранде
# Гренволд
# Гросензе
# Хамфелде
# Хоенфелде
# Кетел
# Литјензе
# Раусдорф
# Тритау
# Вицхафе

Категорија:Општински заедници во Шлезвиг-Холштајн
Бојата на пурпурот

**Бојата на пурпурот** е американски филм, во режија на Стивен Спилберг. Главните улоги ги толкуваат: Вупи Голдберг, Дени Гловер и Опра Винфри. 
## Содржина
Дејството на филмот се одвива во првите децении на 19 век и го прикажува животот на црната девојка Сили. На почетокот од филмот, таа има 14 години и е бремена од својот татко. Потоа следува приказ на нејзиниот живот во следните 30 години.
## Наводи

Категорија:Американски филмови
Категорија:Филмови на Стивен Спилберг
Категорија:Филмови со Вупи Голдберг
Категорија:Филмови со Дени Гловер
Категорија:Филмови на англиски јазик
Категорија:Филмови од 1985 година
Студена планина

**„Студена планина“** (англиски: *Cold Mountain*) е американски филм, во режија на Ентони Мингела. Главните улоги ги толкуваат: Џад Ло и Никол Кидман.
## Содржина
Дејството на филмот се одвива за време на последните денови од Граѓанската војна во САД. Иман е млад војник, кој и покрај повредата, брза да се врати дома, на својот имот на Студена планина, каде го чека неговата сакана Ада. За време на неговото отсуство, Ада се спријателува со Руби, која ѝ помага да ја води фармата од татко и. Во меѓувреме, за време на патувањето до дома, Иман среќава многу интересни луѓе.

## Наводи

Категорија:Американски филмови
Категорија:Филмови со Џуд Ло
Категорија:Филмови чие дејствие се одвива во САД
Категорија:Филмови за Граѓанската војна во САД
Категорија:Филмови со Никол Кидман
Категорија:Филмови на англиски јазик
Категорија:Филмови од 2003 година
Гранде

**Гранде** () — општина во округот Штормарн, во Шлезвиг-Холштајн, Германија.

## Наводи

Категорија:Штормарн
Млади и невини

**Млади и невини** (англиски: *Young and Innocent*) е британски филм од 1937 година, во режија на Алфред Хичкок (*Alfred Hitchcock*), а по сценарио на Џозефин Теј (*Josephine Tey*) и Чарлс Бенет (*Charles Bennett*). Главните улоги ги толкуваат: Нова Пилбим (*Nova Pilbeam*), Дерик Де Марни (*Derrick De Marney*) и Едвард Ригби (*Edward Rigby*).
## Содржина
Една филмска ѕвезда е најдена мртва на плажа и за убиството е обвинет Роберт (го игра де Марни). За време на полициското сослушување, тој се онесвестува при што му помага Ерика (ја игра Пилбим), ќерката на шефот на полицијата. Подоцна, Роберт успева да побегне и ја убедува Ерика да му помогне да докаже дека тој не е убиецот. Ерика му помага да се скрие од полицијата, а потоа заедно го бараат скитникот Вил (го глуми Ригби), кој го поседува клучниот доказ за невиноста на Роберт - неговиот мантил. Полицијата дознава дека Ерика му помага на осомничениот и за да ја заштити, Роберт се предава. Скитникот Вил се сеќава дека мантилот му го дал еден човек кој често трепка со очите и тој и Ерика одат да го најдат во хотелот „Гранд“. Таму, убиецот е откриен, со што Роберт докажува дека е невин.
## Наводи

Категорија:Британски филмови
Категорија:Филмови на Алфред Хичкок
Категорија:Филмови со Нова Пилбим
Категорија:Филмови со Дерик Де Марни
Категорија:Филмови на англиски јазик
Категорија:Филмови од 1937 година
Гросензе

**Гросензе** може да се однесува на следниве места во Германија:

* Гросензе (Тирингија) — општина во округот Вартбург, Тирингија
* Гросензе (Холштајн) — општина во округот Штормарн, Шлезвиг-Холштајн
Тритау

**Тритау** () — општина во округот Штормарн, во Шлезвиг-Холштајн, Германија. Се наоѓа на 30 километри источно од Хамбург. Општината претставува административно седиште на истоимената општинска заедница.

## Географија

Тритау се наоѓа близу шумата Ханхајде. Реки во близина на Тритау се Ауе и Биле.

## Историја

Селото Тритау потекнува од  век. Било првпат споменато во 1239 година. Во тие времиња се наоѓало во близина на трговските патишта помеѓу Хамбург и Либек.

Тогаш, селото се делело на два дела, едниот составен од Сасите (Грос-Тритау), а другиот од Вагрите (Клајн-Тритау). Во 1326 година бил изграден замок за одбрана на областа и трговските патишта против витезите Скарпенберг од соседниот замок Линау.

## Наводи

## Надворешни врски

* Официјална страница

Категорија:Штормарн
Источен Холштајн

**Источен Холштајн** () — округ во сојузната покраина Шлезвиг-Холштајн, Германија. Се граничи со (од југозапад надесно) окрузите Штормарн, Зегеберг и Плен, Балтичкото Море и слободниот град Либек.

## Историја

Округот бил основан во 1970 година со спојување на поранешните окрузи Ојтин и Олденбург во Холштајн. Овие поранешни окрузи имале различна историја.

Округот Ојтин произлегол од кнежевството, а подоцна Регион Либек, кое пак произлегло од секуларизираната кнежевска епископија Либек. Во 1803 година станало енклава на Војводството Олденбург (кое нема никаква врска со холштајнскиот град Олденбург). Во 1937 година бил предаден на Прусија како округ Ојтин во рамките на пруската Покраина Шлезвиг-Холштајн.

Регионот Олденбург бил дел од Војводството Холштајн. Во 1864 година, Холштајн станал дел од Прусија, по што наскоро бил создаден округот Олденбург во Холштајн.

## Географија

Округот се состои од полуостровот Вагрија, полуостров помеѓу Либечкиот и Килскиот Залив, островот Фемарн, источниот дел на областа наречена Холштајнска Швајцарија и северните предградија на Либек.

Холштајнска Швајцарија е област со бројни езера и пошумени ридови, која е поделена со соседниот округ Плен. Бунгсберг, иако со само 168 метри н.в., е највисоката точка во Шлезвиг-Холштајн. Островот Фемарн е третиот најголем остров во Германија. Од 1963 година е поврзан за копното со висечки мост.

## Грб

## Градови и општини

## Наводи

## Надворешни врски

* Официјална страница 
* Информации за културата и пејзажот на Источен Холштајн
Пенелопе Икс

**Пенелопе Икс** е музичко-сценско дело (мјузикл) на Никола Коџабашија и групата „Фолтин“. Режисер на проектот е Миа Тајл Халве, Мирослав Масин бил задолжен за визуализација на претставата, Венко Андоновски бил раскажувач, а Игор Иванов Изи бил задолжен за светлосните ефекти. Главните улоги во претставата ги играат: Срѓан Јаниќиевиќ, Весна Ѓиновска-Илкова, Адем Карага, Николина Јанвеска, Андријана Јаневска, Јовица Михајловски, Лидија Кочовска, Зоки Џубокс, Надежда Рубен, Милан Тоциновски итн.
## Наводи

Категорија: Македонска музика